Diari Oficial de la Generalitat Valenciana


Sumari del DOGV 9765, del 12-01-2024 (2023/13795)

RESOLUCIÓ de 12 de desembre de 2023, de la Direcció General de Patrimoni, per la qual es resol el procediment i s'arxiva l'expedient per a la declaració d'herència intestada de Pilar Feo Beniel a favor de la Generalitat. ABI 307/2022.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9765

Data del DOGV
:   12-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13910


Data del document
:   12-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 12 de desembre de 2023, de la Direcció General de Patrimoni, per la qual es resol el procediment i s'arxiva l'expedient per a la declaració d'herència intestada de Pilar Feo Beniel a favor de la Generalitat. ABI 307/2022. [2023/13308]  
Núm. d'expedient: ABI 307/2022.  
Causant: Maria Pilar Feo Beniel.  
DNI \*\*\*\*243\*\*.  
Lloc i data de la defunció: Xàtiva (València), 13 de gener de 2019.  
  
Últim domicili: l'Alcúdia de Crespins (València).  
  
Antecedents de fet  
  
La Conselleria d'Hisenda, Economia i Administració Pública ha tingut coneixement del procediment ordinari 694/2016, seguit en el Jutjat de Primera Instància i Instrucció núm. 4 de Xàtiva, iniciat per denúncia de particular, on es comunica que tant els hereus testamentaris com els legítims han renunciat a l'herència de María Pilar Feo Beniel.  
  
Com que no s'aporta documentació personal de la causant, a requeriment d'esta direcció general es dona trasllat de testament, al qual renúncia el cridat a succeir, renúncies dels hereus legítims i certificat de defunció, constant com a data de defunció el 13 de gener de 2019.  
  
Una vegada s'ha comprovat que el testament és l'últim que figura en el Registre d'actes d'última voluntat, i que consta empadronament a l'Ajuntament de l'Alcúdia de Crespins i no es coneix, en principi, més persones amb dret a heretar amb data 24 de març de 2023, el director general del Sector Públic i Patrimoni va dictar acord d'incoació. Es va publicar en el Diari Oficial de la Generalitat Valenciana el 6 d'abril de 2023 i es va exposar en el tauler d'edictes de l'Ajuntament de l'Alcúdia de Crespins del 31 de març al 2 de maig de 2023; i en el de Xàtiva, del 29 de març al 2 de maig del mateix any.  
Investigat el cabal relicte, no consta com a titular registral de cap immoble ni consta com a titular de contractes d'assegurances. Consta com a titular d'un compte bancari amb saldo negatiu; sent en definitiva el passiu superior a l'actiu.  
  
Fonaments de dret  
  
A l'empara del que s'establix en el Codi Civil; art. 71 de l'Estatut d'Autonomia de la Comunitat Valenciana; en l'art. 43.4 de la Llei 14/2003, de 10 d'abril, de patrimoni de la Generalitat Valenciana; article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'establix en els art. 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribuïx l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a arxivar l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, per ser el passiu superior a l'actiu, no sent necessari informe previ de l'Advocacia General de la Generalitat, d'acord amb informe d'esta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
Segon  
Publicar esta resolució en el Diari Oficial de la Generalitat Valenciana i en el web de la Conselleria d'Hisenda, Economia i Administració Pública.  
  
Tercer  
Contra la present resolució, que no és definitiva en la via administrativa, i de conformitat amb el que s'establix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia, en el termini d'un mes a comptar de l'endemà de la recepció d'esta notificació.  
Transcorreguts tres mesos des de l'endemà de la interposició del recurs d'alçada sense que haja sigut resolt, podrà entendre's desestimat i es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això, sense perjuí que puga exercir-se qualsevol altre recurs o acció que s'estime procedent.  
  
València, 12 de setembre de 2023.- El director general de Patrimoni: Antonio Joaquín Woodward Poch.